demareteion
Store norske leksikon,Økonomi og næringsliv,Penger,Eldre mynter og pengeenheter
Demareteion var en gresk praktmynt som ble preget som dekadrakme (10-drakme) i Syrakus, trolig etter Gelon 1s seier over kartagerne i 480 fvt.
Pregningen av disse store sølvmyntene (17 eksemplarer er bevart) skal etter tradisjonen ha vært foretatt av metall til samme verdi som den gullringen kartagerne skjenket Demarete, Gelon 1s gemalinne, for hennes arbeid for fred. Navnet demareteion setter iallfall mynten i forbindelse med Demarete.Myntbildene er de som var vanlige i Syrakus på 400-tallet: et firspann og en flyvende seiersgudinne på forsiden, nymfen Arethusas hode omgitt av delfiner på baksiden. Arethusas olivenkrans understreker myntens seierssymbolikk. Les mer i Store norske leksikon penger mynt numismatikk Den greske antikken